钦定古今图书集成/理学汇编/学行典/第245卷 > 于未〈子照〉
## 钦定古今图书集成/理学汇编/学行典/第245卷 > 于未〈子照〉

按《金坛县志》：“于未，字次公，湛子。性通明，好结纳，所交
多贤豪。其赡族惠里，焚券高风，至今犹在人口。时有
濬吴淞江之役，捐粟三千石，御史题奖。凡义所当为，
千金不惜。接师傅以礼，饮馔必丰。御家以严，僮仆无
一恃贵势睚眦人者。未及仕而卒。子照亦孝友，凡父
有未了事，悉称贷以完之。万历丙子举于乡。好施与”，
抚两幼弟成立，存友之孤，赎还鬻身者。数困公车，锐
志进取。子玉立贵，应得封不受，乃先封其母，后封建
宁府通判。